b'\n_START_ARTICLE_\nVakaro pokalbi\xc5\xb3 laida\n_START_PARAGRAPH_\nVakaro pokalbi\xc5\xb3 laida (angl. late-night talk show)\xc2\xa0\xe2\x80\x93 TV laid\xc5\xb3 \xc5\xbeanras, ypa\xc4\x8d populiarus JAV. Laidoje pateikiami satyriniai monologai apie savait\xc4\x97s ar dienos aktualijas, kalbinami laidos sve\xc4\x8diai, vyksta komedijiniai ar muzikiniai pasirodymai._NEWLINE_\xc5\xa0i\xc5\xb3 laid\xc5\xb3 format\xc4\x85 i\xc5\xa1populiarino Johnny Carson nuo 1962\xc2\xa0m. ved\xc4\x99s laid\xc4\x85 \xe2\x80\x9eThe Tonight Show Starring Johnny Carson\xe2\x80\x9c NBC kanale. \xc4\xaeprastai laidos ved\xc4\x97jas s\xc4\x97di u\xc5\xbe stalo ir prane\xc5\xa1a naujienas, o laidos sve\xc4\x8diai s\xc4\x97di \xc5\xa1alia. \xc5\xa0iuo metu da\xc5\xbenoje tokioje laidoje pasirodo ir gyvi atlik\xc4\x97jai ar grup\xc4\x97s._NEWLINE_Tokio formato laidos da\xc5\xbenai rodomos geriausiu TV laiku, taip vadinamu Prime time._NEWLINE_Vienos \xc5\xbeinomiausi\xc5\xb3 tokio format\xc5\xb3 laid\xc5\xb3 JAV yra \xe2\x80\x9eThe Tonight Show Starring Jimmy Fallon\xe2\x80\x9c, \xe2\x80\x9eLate Night with Seth Meyers\xe2\x80\x9c, \xe2\x80\x9eThe Late Show with Stephen Colbert \xe2\x80\x9c, \xe2\x80\x9eThe Late Late Show with James Corden\xe2\x80\x9c, \xe2\x80\x9eLast Week Tonight with John Oliver\xe2\x80\x9c ir kt.\n_START_SECTION_\nLietuvoje\n_START_PARAGRAPH_\nLietuvoje toks formatas yra naujas. \xe2\x80\x9eKitokie pasikalb\xc4\x97jimai\xe2\x80\x9c startavo Kaune 2014 m. kovo 16 d., kai buvo pakalbintas Mantas Katleris. V\xc4\x97liau tais pa\xc4\x8diais metais \xc5\xa1i\xc4\x85 laid\xc4\x85 prad\xc4\x97jo vesti Justinas Jankevi\xc4\x8dius, tebevedantis \xc5\xa1i\xc4\x85 laid\xc4\x85 iki \xc5\xa1iol. \xc5\xa0ios laidos vaizdo \xc4\xafra\xc5\xa1ai yra YouTube ir Facebook._NEWLINE_Nuo 2016\xc2\xa0m. rugpj\xc5\xab\xc4\x8dio 31 d. TV3 kanalas rodo \xe2\x80\x9eGero vakaro \xc5\xa1ou\xe2\x80\x9c (ved\xc4\x97jai Justinas Jankevi\xc4\x8dius ir Mindaugas Stasiulis). Tuo tarpu nuo 2016\xc2\xa0m. rugs\xc4\x97jo 11 d. interneto platformoje Youtube tokio formato laid\xc4\x85 \xe2\x80\x9eLaikykit\xc4\x97s ten su Andriumi Tapinu\xe2\x80\x9c kuria ir veda \xc5\xbeurnalistas Andrius Tapinas. \xc5\xa0ios laidos k\xc5\xabrimui ir transliavimui A. Tapinas ir jo komanda l\xc4\x97\xc5\xa1as surenka i\xc5\xa1 aukotoj\xc5\xb3 \xe2\x80\x9ePatreon\xe2\x80\x9c platformoje sutelktinio finansavimo b\xc5\xabdu.'